12. ฐานะการเงินและผลการดำเนินงาน

  12.1 งบการเงิน

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

ในรอบระยะเวลา 3 ปีที่ผ่านมา

(2) ตารางสรุปงบการเงินรวม

[]

[]

[]

[]

(3) อัตราส่วนทางการเงินที่สำคัญ

[]

12.2 คำอธิบายและการวิเคราะห์ฐานะการเงินและผลการดำเนินงาน

(1) ผลการปฏิบัติตามแผนการดำเนินธุรกิจ

  ในปี 2549 กลุ่มบริษัทได้มีการดำเนินการตามโครงการในอนาคต
  ตามที่ได้เปิดเผยข้อมูลไว้ในรายงานประจำปีของบริษัทฯ ในปี 2548
  เพื่อนำไปสู่การเป็นกลุ่มบริษัทธุรกิจบันเทิงครบวงจรดังนี้

-   บริษัทฯได้จดทะเบียนเพิ่มทุนในบริษัท คลีน คาราโอเกะ จำกัด จากเดิมที่บริษัทถือหุ้นร้อยละ
    80 ของทุนจดทะเบียน และเรียกชำระแล้ว 20 ล้านบาท เป็นบริษัทถือหุ้นร้อยละ 71
    ของทุนจดทะเบียนและเรียกชำระแล้ว 200 ล้านบาท
    โดยได้มีการร่วมลงทุนกับพันธมิตรที่มีความเชี่ยวชาญในธุรกิจตู้คาราโอเกะมาเป็นเวลานานเพื่อขยายธุรกิจการให้บริการและบริหารจัดการเรื่องลิขสิทธิ์เพลง
    การแบ่งจ่ายลิขสิทธิ์เพลง และการจัดเก็บเงินจากตู้คาราโอเกะ

-   บริษัทฯ ลงทุนเพิ่มในบริษัท ลักษ์มิวสิค 999 จำกัด จำนวน 10 ล้านบาทเพื่อขยายธุรกิจเพลง

-   บริษัทฯ ได้จัดตั้งสายงาน GMM International
    เพื่อดูแลการดำเนินธุรกิจที่เกี่ยวกับการนำเพลงต่างประเทศเข้ามาจำหน่ายในประเทศไทย
    และการบริหารจัดเก็บค่าลิขสิทธิ์เพลงไทยในต่างประเทศ

-   บริษัทฯ
    ได้เล็งเห็นถึงแนวโน้มการเติบโตของเทคโนโลยีทางด้านดิจิตอลที่เข้ามามีบทบาทในชีวิตประจำวันของกลุ่มผู้บริโภคมากยิ่งขึ้น
    บริษัทจึงได้พัฒนาบริการต่าง ๆ
    เพิ่มขึ้นอย่างต่อเนื่องไม่ว่าจะเป็นบริการที่เกี่ยวกับโทรศัพท์มือถือ การให้บริการผ่านระบบ
    Audiotex 1900 และทาง Internet โดยผ่านทาง www.ikeyclub.com
    ซึ่งช่องทางทั้งหมดที่กล่าวมาที่จะทำให้ผู้บริโภคสามารถบริโภคเพลงในรูปแบบดิจิทัลได้สะดวก
    และรวดเร็วมากขึ้น

-   บริษัทฯ ขยายธุรกิจภาพยนตร์ โดยบริษัท จีเอ็มเอ็ม ไท หับ จำกัด
    ได้ร่วมลงทุนกับผู้ที่มีความรู้และมีประสบการณ์ในธุรกิจภาพยนตร์ ได้แก่ บริษัท ฟีโนมีนา
    โมชั่นพิคเจอร์ส จำกัด และบริษัท บีบีทีวี โปรดัคชันส์ จำกัด ในปี 2549 บริษัทฯ
    ได้นำภาพยนตร์ออกสู่สายตาผู้ชมทั้งสิ้น 6 เรื่อง ได้แก่ “เด็กหอ” “แก็งชะนีกับอีแอบ”
    “โกยเถอะโยม” “Seasons Change” “หมากเตะ...รีเทิร์น” และ “เก๋า..เก๋า”

-   ธุรกิจวิทยุ กลุ่มบริษัทฯได้คืนสัมปทานคลื่น Buzz FM 88.0 ตั้งแต่วันที่ 1 พฤษภาคม 2549
    เนื่องจาก และ ได้ยกเลิกรูปแบบรายการข่าว “โอเพ่น เรดิโอ” ที่ออกอากาศทางคลื่น FM
    94.0 โดยได้เปลี่ยนรูปแบบเป็นรายการคลื่นบันเทิง (EFM) ที่เคยออกอากาศทางคลื่น FM
    93.5 ซึ่งเริ่มดำเนินรายการในรูปแบบใหม่นี้ในเดือนกรกฎาคม และทางบริษัทฯ
    ได้คืนสัมปทานวิทยุ FM 93.5 ของกรมประชาสัมพันธ์ เมื่อวันที่ 1 กรกฎาคม 2549

-   ธุรกิจโทรทัศน์ กลุ่มบริษัทฯ เป็นผู้ผลิตซิตคอม ละครทีวี และละครเวที
    รวมถึงผลิตรายการเพลงให้เป็นรายการโทรทัศน์สำหรับวัยรุ่น โดยมีเพลงเป็นเนื้อหาหลัก
    และนำเสนอด้วยไลฟ์สไตล์อันหลากหลาย และในปี 2550
    จะเพิ่มการใช้เพลงฮิตและศิลปินดังมากขึ้นเพื่อต่อยอดรายการโทรทัศน์
    และสร้างกิจกรรมการตลาดกับลูกค้าที่มีกลุ่มเป้าหมายร่วมกันได้อย่างตรงจุดที่สุด
    ปัจจุบันรายการโทรทัศน์ของกลุ่มบริษัทฯ ได้รับการต้อนรับอย่างดีทั้งจากผู้ชมและสปอนเซอร์
    โดยกลยุทธ์การตลาดจะมุ่งตอบสนองความต้องการของลูกค้าโฆษณาโดยจัดแพ็กเกจและทำการขายล่วงหน้าเพื่อให้ลูกค้าวางแผนได้สะดวกขึ้น

-   สำหรับธุรกิจสื่อสิ่งพิมพ์ กลุ่มบริษัทฯ ได้มีการปรับโครงสร้างธุรกิจ In Magazine
    ภายใต้การดำเนินงานในรูปแบบบริษัทกับผู้ร่วมทุน โดยได้จัดตั้งบริษัท อิน พับลิชชิ่ง จำกัด
    ด้วยทุนจดทะเบียน 50 ล้านบาท เพื่อผลิตและจำหน่ายนิตยสาร In Magazine
    บริษัทฯถือหุ้นในสัดส่วนร้อยละ 70

-   จากการที่บริษัทฯ ได้ลงทุนใน บริษัท อินเด็กซ์ อีเว้นท์ เอเจนซี่ จำกัด (มหาชน)ในปี 2548
    ส่งผลให้กลุ่มบริษัทฯ มีสื่อครบวงจร (Total Media Solutions)
    ทำให้สามารถตอบสนองความต้องการของลูกค้าได้อย่างมีประสิทธิภาพมากขึ้น
    และเน้นการตอกย้ำความแข็งแกร่งด้านธุรกิจสร้างสรรค์ และบริหารกิจกรรมด้วยการนำศิลปิน
    ไปร่วมกิจกรรมกับลูกค้า เพื่อเน้นการสร้างมูลค่าให้เกิดกับบริษัทอย่างสูงสุด

(2) ผลการดำเนินงาน

  ภาพรวมของผลการดำเนินงานที่ผ่านมา

  ภาพรวมของผลการดำเนินงานที่ผ่านมาของกลุ่มบริษัทฯ ในปี 2549 มีรายได้รวมทั้งสิ้น
  6,427.27 ล้านบาท ซึ่งเพิ่มขึ้นจากรายได้ของงวดเดียวกันกันของปีก่อน 114 ล้านบาท
  เมื่อเปรียบเทียบกับรายได้รวมของปี 2548 จำนวน 6,313.28 ล้านบาท
  โดยเกิดจากการเพิ่มขึ้นของรายได้ในธุรกิจเพลง และการจัดคอนเสิร์ต

  โดยกลุ่มบริษัทมีกำไรสุทธิรวมจำนวน 208.76 ล้านบาท เพิ่มขึ้นจากปี 2548 เป็นจำนวน 5.25
  ล้านบาท เมื่อเปรียบเทียบกับงวดเดียวกันกับปี 2548 ที่มีกำไรสุทธิจำนวน 203.51 ล้านบาท
  หรือเพิ่มขึ้นคิดเป็นอัตราร้อยละ 2.6

  ทั้งนี้บริษัทและบริษัทย่อยมีค่าใช้จ่ายในการขายและบริหารเป็นจำนวน 2,282.16 ล้านบาทในปี
  2549 เพิ่มขึ้นจาก 2,225.3 ล้านบาทในปี 2548 คิดเป็นอัตราร้อยละ 2.6
  ทั้งนี้จะเห็นได้ว่าอัตราส่วนของค่าใช้จ่ายในการขายและบริหารต่อรายได้รวมของบริษัทคิดเป็นร้อยละ
  36 ของรายได้รวม ในส่วนของอัตรากำไรขั้นต้นของกลุ่มบริษัทฯ คงที่อยู่ที่ระดับร้อยละ 40
  ซึ่งเป็นผลมาจากการควบคุมต้นทุนค่าใช้จ่ายและมีมาตราการบริหารความเสี่ยงอย่างมีประสิทธิภาพ

  ในปี 2549 บริษัทมีเงินกู้ เพื่อใช้ลงทุนขยายกิจการของบริษัท จึงมีภาระดอกเบี้ยจ่ายจำนวน
  82.62 ล้านบาท โดยมีเงินปันผลรับจำนวน 69.58 ล้านบาท และมีดอกเบี้ยรับจำนวน 46.88
  ล้านบาท

  ผลการดำเนินงานที่ผ่านมาของแต่ละธุรกิจ

  ธุรกิจเพลงมีรายได้รวมจากการจำหน่ายสินค้าและค่าลิขสิทธิ์เพลงในปี 2549 จำนวน 2,701.97
  ล้านบาท เพิ่มขึ้นจากช่วงระยะเวลาเดียวกันของปี 2548 ที่มีรายได้ 2,637.21 ล้านบาท
  คิดเป็นเพิ่มขึ้นในอัตราร้อยละ 2.5 โดยมีจำนวนอัลบั้มของเพลงที่ออกในปี 2549 จำนวน 214
  อัลบั้ม เทียบกับจำนวน 205 อัลบั้ม ในปี 2548 โดยในปีที่ผ่านมา
  พฤติกรรมของผู้บริโภคได้มีการเปลี่ยนแปลงจากการบริโภคสินค้าเพลงในรูป เทป ซีดี วีซีดี
  เป็นการบริโภคในรูปแบบของดิจิทัลมิวสิคมากขึ้น ทำให้การเพิ่มขึ้นของรายได้จากธุรกิจ
  E-Business เพิ่มขึ้นในอัตราร้อยละ 9 จากการ
  ซึ่งการเพิ่มขึ้นของรายได้ในธุรกิจนี้เป็นผลจากการพัฒนาช่องทางและวิธีการจำหน่าย
  ซึ่งเป็นผลให้บริษัทฯ สามารถเพิ่มรายได้ นอกจากนี้บริษัทฯ มีการขยายธุรกิจทางด้านคาราโอเกะ
  ซึ่งจะเป็นธุรกิจที่เอื้อประโยชน์ต่อธุรกิจเพลงในอนาคต
  ทั้งในด้านรายได้และฐานข้อมูลของผู้บริโภคที่มีขนาดใหญ่ทั่วประเทศ
  ซึ่งจะช่วยให้บริษัทสามารถวิเคราะห์และวางกลยุทธ์ได้อย่างประสิทธิภาพและทันต่อเหตุการณ์

  ธุรกิจการจัดคอนเสิร์ตมีรายได้รวมในปี 2549 จำนวน 203.79 ล้านบาท
  เพิ่มขึ้นจากช่วงระยะเวลาเดียวกันของปี 2548 ที่มีรายได้ 191.78 ล้านบาท
  คิดเป็นอัตราร้อยละ 6.2 เนื่องจากมีการจัดคอนเสิร์ตของศิลปินที่ได้รับความนิยมจากผู้บริโภค
  เช่น อัสนี-วสันต์ ปาล์มมี่ และ ใหม่ เป็นต้น

  ธุรกิจการจัดการและบริหารศิลปินมีรายได้รวมในปี 2549 จำนวน 442.30 ล้านบาท
  ซึ่งลดลงจากช่วงระยะเวลาเดียวกันของปี 2548 ที่มีรายได้ 465.45 ล้านบาท
  คิดเป็นอัตราร้อยละ 4.97 อันเป็นผลมาจากงานและ กิจกรรมต่างๆ
  ทั้งจากทางภาครัฐบาลและเอกชนได้ถูกยกเลิกในไตรมาสที่ 4
  ด้วยเหตุผลของการเปลี่ยนแปลงทางการเมือง

  ธุรกิจภาพยนตร์มีรายได้รวมจากการผลิตภาพยนตร์และภาพยนตร์โฆษณาในปี 2549 จำนวน 260.
  86 ล้านบาท ลดลงจากช่วงระยะเวลาเดียวกันของปี 2548 ที่มีรายได้ 340.54 ล้านบาท
  หรือลดลงคิดเป็นอัตราร้อยละ 23 เนื่องจากในปี 2549
  มีรายได้จากการขายลิขสิทธิ์ภาพยนตร์ในต่างประเทศ
  และรายได้จากการรับจ้างผลิตภาพยนตร์โฆษณาลดลงเมื่อเทียบกับปี 2548

  ธุรกิจสื่อวิทยุมีรายได้รวมในปี 2549 จำนวน 615.67 ล้านบาท
  ลดลงจากช่วงระยะเวลาเดียวกันของปี 2548 ที่มีรายได้ 844.77 ล้านบาท
  หรือลดลงคิดเป็นอัตราร้อยละ 27 อันเป็นผลมาจากการปรับโครงสร้าง ปรับรูปแบบ
  และปรับจำนวนคลื่นวิทยุที่บริษัทฯ บริหารลดลงจาก 6 สถานี เหลือ 4 สถานี ในเดือนมิถุนายน
  2549 และเนื่องจากภาวะการแข่งขันที่สูงขึ้นอย่างต่อเนื่อง อย่างไรก็ดี
  บริษัทยังคงมุ่งเน้นการปรับปรุงรายการคุณภาพให้ได้รับความนิยม (Rating) สูงอยู่เสมอ
  โดยเฉพาะคลื่นหลักของบริษัทฯ Green Wave ที่ยังคงรักษาลูกค้าสื่อโฆษณาไว้ได้อย่างต่อเนื่อง

  ธุรกิจสื่อโทรทัศน์มีรายได้รวมในปี 2549 จำนวน 916.80
  ล้านบาทลดลงจากช่วงระยะเวลาเดียวกันของปี 2548 ที่มีรายได้ 928.98 ล้านบาท คิดเป็น
  ลดลงในอัตราร้อยละ 1.31 อันเป็นผลมาจากภาวะการแข่งขันของธุรกิจสื่อโทรทัศน์
  อย่างไรก็ตามบริษัทฯ สามารถบริหารต้นทุนได้อย่างมีประสิทธิภาพมากขึ้น
  สามารถขายโฆษณาต่อชั่วโมงออกอากาศได้ในอัตราที่ดีขึ้น รวมถึงรายการของบริษัทฯ
  มีเรตติ้งโดยเฉลี่ยที่สูงขึ้นด้วย

  ธุรกิจสื่อสิ่งพิมพ์มีรายได้รวมในปี 2549 จำนวน 268.38 ล้านบาท
  ลดลงจากช่วงระยะเวลาเดียวกันของปี 2548 จำนวน 295.98 ล้านบาท คิดเป็น
  ลดลงในอัตราร้อยละ 9 อันมีผลมาจากภาวะการแข่งขันที่สูงขึ้นอย่างต่อเนื่อง
  และผู้บริโภคลดการใช้จ่ายลงจากสภาพเศรษฐกิจที่ชะลอตัวลง และความไม่เชื่อมั่นทางการเมือง

  ธุรกิจให้บริการสร้างสรรค์และจัดกิจกรรมทางการตลาด มีรายได้รวมในปี 2549 จำนวน
  651.21 ล้านบาท เพิ่มขึ้นจากช่วงระยะเวลาเดียวกันของปี 2548 ที่มีรายได้ 298.14 ล้านบาท
  หลังจากที่ทางบริษัทฯ ได้เข้าร่วมลงทุนในกลุ่มบริษัท อินเด็กซ์ อีเว้นท์ เอเจนซี่ จำกัด (มหาชน)
  ในปลายเดือน มิถุนายน 2548 โดยรวมธุรกิจให้บริการสร้างสรรค์และจัดกิจกรรมทางการตลาด
  ได้รับการตอบรับที่ดีมากในครึ่งปีแรก แต่เริ่มชะลอตัวในครึ่งปีหลัง
  เนื่องจากสภาพเศรษฐกิจที่ชะลอตัวลง ความไม่สงบในประเทศ และความไม่เชื่อมั่นทางการเมือง

(3) ฐานะทางการเงิน

1)  สินทรัพย์

-   ส่วนประกอบของสินทรัพย์

  กลุ่มบริษัทมีสินทรัพย์รวมทั้งสิ้นเป็นจำนวน 6,665.92 ล้านบาท ณ วันที่ 31 ธันวาคม 2549
  ลดลงร้อยละ 7.06 จากวันที่ 31 ธันวาคม 2548 ซึ่งมีจำนวน 7,172.47 ล้านบาท
  การเปลี่ยนแปลงสินทรัพย์ส่วนใหญ่เกิดจากกลุ่มบริษัทชำระคืนเงินกู้ระยะยาวที่ถึงกำหนดชำระ
  และราคาตลาดของหุ้นบริษัท มติชน จำกัด (มหาชน) และ บริษัท โพสต์ พับลิชชิ่ง จำกัด
  (มหาชน) ซึ่งเป็นเงินลงทุนระยะยาวอื่นลดลง

-   คุณภาพของสินทรัพย์

  ลูกหนี้การค้า

  ณ วันที่ 31 ธันวาคม 2549 บริษัทและบริษัทย่อยมีลูกหนี้การค้าทั้งสิ้นจำนวน1,546.50 ล้านบาท
  โดยแบ่งเป็นลูกหนี้กิจการที่เกี่ยวข้องกัน 30.52 ล้านบาท (1.97%) และลูกหนี้การค้าทั่วไป
  1,515.98 ล้านบาท (98.03%) ลดลงจากปี 2548 เล็กน้อยเพียงร้อยละ 1.55
  บริษัทมีระยะเวลาเก็บหนี้เฉลี่ย 77 วัน และ 78 วันในปี 2549 และ 2548 ตามลำดับ
  ซึ่งอยู่ในระดับที่ใกล้เคียงกับนโยบายการให้เครดิตกับลูกค้า (Credit term) ที่ 60-90 วัน
  ในขณะที่ระยะเวลาขายสินค้าเฉลี่ยประมาณ 64 วัน ใกล้เคียงกับปี 2548 ที่ 62 วัน
  และระยะเวลาในการชำระหนี้ประมาณ 112 วัน ลดลงจาก 118 วันในปี 2548 ทำให้บริษัทมี
  Cash Cycle ประมาณ 30 วัน เพิ่มขึ้นจาก 22 วัน ในปี 2548

  สำรองหนี้สูญ

  บริษัทมีนโยบายในการตั้งสำรองหนี้สงสัยจะสูญโดยประมาณจากยอดลูกหนี้ที่อาจเรียกเก็บเงินไม่ได้
  ซึ่งอาศัยประสบการณ์ในการเรียกเก็บเงินในอดีตและตามสถานะปัจจุบันของลูกหนี้เป็นเกณฑ์
  ซึ่งในกรณีทั่วไปจะเป็นลูกหนี้การค้าที่ค้างชำระเกิน 12 เดือน อย่างไรก็ดี
  จะเห็นได้ว่าบริษัทมีการตั้งสำรองหนี้สงสัยจะสูญเต็มจำนวนสำหรับลูกหนี้ที่คาดว่าจะมีปัญหาในการชำระเงินเพียงพอแล้ว
  แสดงให้เห็นถึงนโยบายการบัญชีที่เข้มงวดของบริษัท
  ทำให้สามารถมั่นใจได้ว่ายอดลูกหนี้การค้าสุทธิที่ปรากฏในงบดุลมีคุณภาพสูงและสามารถเรียกเก็บเงินได้ตามกำหนดเวลา

2)  สภาพคล่อง

-   กระแสเงินสด

  ในปี 2549 บริษัทและบริษัทย่อยมีเงินสดและรายการเทียบเท่าเงินสดลดลง 505.06 ล้านบาท
  โดยมีสาเหตุมาจากที่บริษัทสามารถสร้างกระแสเงินสดจากการดำเนินงานได้ทั้งสิ้น 324.92
  ล้านบาท แต่มีการใช้เงินสดไปในกิจกรรมลงทุนจำนวน 360.15 ล้านบาท
  โดยส่วนใหญ่เป็นการจ่ายซื้ออุปกรณ์ในการผลิตรายการประเภทต่างๆ ตามแผนธุรกิจของบริษัท
  นอกจากนี้บริษัทได้ใช้เงินสดส่วนใหญ่จากกิจกรรมการจัดหาเงินเพื่อการชำระเงินกู้ยืมระยะยาวสุทธิ
  317.13 ล้านบาท และจ่ายเงินปันผล 246.68 ล้านบาท
  ในขณะที่มีเงินสดรับจากผู้ถือหุ้นส่วนน้อยจากการเพิ่มทุนในบริษัทย่อย 100.32 ล้านบาท ทั้งนี้
  แม้เงินสดของบริษัทจะลดลง แต่ก็ยังอยู่ในระดับที่สูงมาก โดย ณ สิ้นปี 2549
  บริษัทมีเงินสดและรายการเทียบเท่าเงินสด อยู่ 1,195.81 ล้านบาท
  แสดงให้เห็นถึงสภาพคล่องที่ดีและฐานะทางการเงินที่เข้มแข็งของบริษัท

-   อัตราส่วนสภาพคล่องที่สำคัญ

  ในปี 2548 กลุ่มบริษัท มีอัตราส่วนสภาพคล่องเท่ากับ 1.39 เท่า
  และอัตราส่วนสภาพคล่องหมุนเร็วเท่ากับ 1.05เท่า เทียบกับปี 2547 ซึ่งมี 2.28 เท่าและ
  1.79เท่า ตามลำดับ อัตราส่วนดังกล่าวแสดงให้เห็นถึงสภาพคล่องที่ค่อนข้างสูงของบริษัท

3)  โครงสร้างเงินทุน

-   หนี้สิน

  ในปี 2549 กลุ่มบริษัทมีหนี้สินรวม 3,052.11 ล้านบาท ในขณะที่ปี 2548 มีหนี้สินจำนวน
  3,576.51 ล้านบาท
  หนี้สินส่วนใหญ่ลดลงเนื่องจากการชำระหนี้เงินกู้ยืมระยะยาวที่ถึงกำหนดชำระจำนวนสุทธิประมาณ
  371.13 ล้านบาท

-   ส่วนของผู้ถือหุ้น

  กลุ่มบริษัทมีส่วนของผู้ถือหุ้น ณ วันที่ 31 ธันวาคม 2549 ทั้งสิ้นจำนวน 3,613.81 ล้านบาท
  เมื่อเทียบกับจำนวน 3,595.95 ล้านบาท ณ วันที่ 31 ธันวาคม 2548
  เพิ่มขึ้นเล็กน้อยจากผลการดำเนินงานของปี 2549 ที่เพิ่มขึ้นจากปี 2548

-   ความเหมาะสมของโครงสร้างเงินทุน

  ณ วันที่ 31 ธันวาคม 2549 บริษัทมีอัตราส่วนหนี้สินต่อส่วนของผู้ถือหุ้นเท่ากับ 0.84 เท่า
  ลดลงเล็กน้อยเพียง 0.15 เท่า จาก ณ. สิ้นปี 2548
  เนื่องจากหนี้สินลดลงจากการชำระคืนเงินกู้ยืมระยะยาว

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  12.3 ค่าตอบแทนของผู้สอบบัญชี

  ในรอบปีบัญชี 2549 กลุ่มบริษัทได้แต่งตั้งสำนักงาน เอินส์ท แอนด์ ยัง จำกัด โดยคุณ ศิราภรณ์
  เอื้ออนันต์กุล ซึ่งลงนามในงบการเงินเป็นผู้สอบบัญชีของบริษัท
  โดยสำนักงานสอบบัญชีได้รับค่าตอบแทนจากกลุ่มบริษัท เป็นค่าตอบแทนจากการสอบบัญชี จำนวน
  8.11 ล้านบาท และไม่มีค่าตอบแทนจากค่าบริการอื่น แต่อย่างใด
  ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชี